Elhuyar Hiztegia

Elhuyar Hiztegia (Elhuyar, 1996) euskara-gaztelania hiztegi elebiduna da, Euskara-gaztelania/castellano-vasco Elhuyar Hiztegia delarik lehen edizioaren izena. 2013an argitaratu zen 4. edizioa. Lehenengo edizioa 1996koa da, eta hirugarrena 2006koa. 
Laugarren edizioa Euskaltzaindiak Hiztegi Batuan 2013an eginiko aldaketekin eguneratu eta osatu zen. Guztira 91.000 sarrera zituen, 23.000 azpisarrera eta 153.000 adiera. Adibideak 100.000 ziren. Lexiko arrunta eta teknikoa, esapideak eta gramatika-egiturak ere batu zituen, eta Onomastikaren aldetik pertsona-izenak, leku-izenak eta erakunde-izenak.

Hiztegiaren erabilera guztiz orokorra da Euskal Herri osoan. 2021ean 1.854.019 erabiltzaile izan ziren, eta 56.122 gailu mugikorretan zegoen instalatuta. HIztegia etengabe eguneratzen dute, 2021ean 1.200 hitz berri sartu zituzten eta lehenagotik bazueden beste 800 hiztegi-sarrera eguneratu.

Gailu elektronikoetarako bertsioak ere badira (Android, Apple-en IOS eta Kindlerako).

Lan taldea 

Lehen edizioaren (ISBN: 14-87114--06-7) zuzendariak Miren Azkarate, Xabier Kintana eta Xabier Mendiguren Bereziartu euskaltzainak dira; Antton Gurrutxaga eta Iñaki Azkune Mendia izan ziren zuzendari teknikoak; eta lantaldeko kideak Elisabete Asumendi, Maider Etxaide, Elixabete Etxeberria, Marixabel Ezponda, Ane Goenaga, Aintzane Ibartzabal, Inaki Irazabalbeitia, Mariaje Jauregi, Ana Labaka, Jon Larrañaga, Gema Loizaz, Alfontso Mujika eta Itziar Nogeras.

Bigarren edizioa 2000an argitaratu zen (ISBN: 84-95338-08-4). Zuzendaritza eta lantaldea aurren edizioaren bera dira, baina edizioaren arduradun gida Sagrario Barandiaran eta Elisabete Etxeberria ageri dira.

Hirugarren edizioa 2006an argitaratu zen (ISBN: 849533870X). Edizio honek paperezko eta CD-ROMeko bertsioez gain Internet bidez kontsulta zitekeen.

Laugarren edizioaren (2013) zuzendariak Miren Azkarate, Xabier Kintana eta Xabier Mendiguren Bereziartu euskaltzainak izan ziren Antton Gurrutxaga eta Elixabete Etxeberria eta lantaldeko kideak Nerea Arteta, Klara Zeberio, Elixabete Etxeberria, Antton Gurrutxaga, Alfontso Mujika, Ainara Ondarra eta Sahats Ugartetxea.

Bertsio laburrak 
Hiztegi bertsio laburragoak ere sortu dituzte:

 Elhuyar Hiztegi Txikia (Elhuyar, 2013, 43.000 sarrera)
 Elhuyar Oinarrizko Hiztegia (Elhuyar, 2013, 36.700 sarrera).
 Eskola Hiztegia (Elhuyar, 2008, 28.100 hiztegi-unitate).

Elhuyar hiztegien ataria 
Elhuyar hiztegien ataria (hiztegiak.elhuyar.org) webgunean hainbat erraztasun erabil daitezke hiztegia kontsultatzeko: Lehen paperezkoan sarreraren arabera bakarrik bila zitekeen. Orain, berriz, egin daiteke eduki lexiko-grafiko (itzulpenetan adibidez), edo adibideen arabera ere. Horrek erabiltzaile aurreratuari laguntzen dio, batez ere. Hiztegi bat Interneten doan kontsultatzea ohiko bihurtu da. 2012an bertan, adibidez, azken aldaketa garrantzitsuak egin baino lehenago, hogei milioi kontsulta jaso zituen atari honek hiztegietan.

Digitalizazioaren garai honetan urtez urte gora egiten du Elhuyar Hiztegiaren bisita-kopuruak. 2022an webguneko bisitak % 50 igo ziren (6 milioi bisita baino gehiago izan zituen), eta erabiltzaileek 50 milioi kontsultatik gora egin zituzten.

Sariak eta errekonozimenduak 

 2013: diariovasco.com saria jaso zuen Elhuyar Hiztegiak webguneak. Sei sari banatu zituen Diario Vascok eta “Euskaraz egitea edo euskara ikastea ahalbidetzen duen webgune onena” kategoriakoa eman zioten Elhuyar Fundaziokoei.

Erreferentziak

Kanpo estekak 

 Elhuyar hiztegiak, kontsulta on-line.
 Androiderako Elhuyar hiztegia app-a.
 Lexikoaren behatokia proiektua.
 Lexikoaren behatokiaren corpusaren kontsulta.

Euskara hiztegiak
Mugikor aplikazioak
Web aplikazioak